DIGITALNI FOTOAPARATI
<5387>
Rezime: U okviru ovog seminarskog rada govoriti ću o digitalnim fotoaparatima, prednostima i nedostacima digitalnih fotaparata i vrstama digitalnih fotoaparata.Takođe u ovom seminarskom radu sam navela neke proizvođače digitalnih fotoaparata i neke nepravilnosti digitalne fotografije.
Ključne riječi: Digitalni fotoaparat, kompaktni fotoaparati, SLR, DSLR, senzor, objektivi, blic (bljeskalica)
Uvod
Čovjek osjeća potrebu da trajno zabilježi zbivanja, pokrete i oblike od nekog davnog vremena. Od crteža na stijenama, zapisa u ilovači, koži i pergamentu, preko Gutenbergovog tiskarskog stroja i portreta, 1839.godine javlja se fotografija.

Fotografijom se danas bave i stručnjaci i amateri. Nekima je zanat, drugima je zabava i stvaranje uspomena, a ponekad i umjetnička djelatnost. Fotografija je prisutna u nauci, umjetnosti, tehnici, trgovini i svim ostalim oblicima savremenog života. Između ostalog, fotografija je univerzalan jezik i iz nje se često može iščitati puno više nego opisati riječima. Ni jedan bitan događaj danas ne ostaje nesnimljen.
Pojavom digitalnih fotoaparata klasični fotoaparati postali su prošlost. Digitalni fotoaparati su nasljednici „običnih“ tj. klasičnih fotoaparata. Zahvaljujući razvoju tehnologije danas je moguće fotografisati i najsitnije detalje, ali i neke objekte sa vrlo velike udaljenosti. Digitalni fotoaparati su danas relativno jeftini i u pogledu nabavne opreme i u pogledu svakodnevne upotrebe. Jednostavni su za upotrebu i najvažnije od svega, daju izvanredne rezultate.

Slika 1.[1]
DIGITALNI FOTOAPARATI
Razvoj digitalnih fotoaparata počinje u 20. stoljeću. Kod digitalnih fotoaparata sve se više usavršavaju objektivi, unapređuje se kvalitet slike. Umjesto na fotoosjetljivi film, digitalna kamera sliku „hvata“ na tzv.CCD zaslon, sastavljen od velikog broja fotoosjetljivih ćelija, koje digitaliziraju elemente slike, tj. svjetlosne veličine pretvaraju u skup podataka o položaju, nijansi boje i stepenu osvijetljenosti pojedinih mikroskopskih površina koje čine sliku. Kao memoriju, dakle sredstvo za pohranu podataka, digitalni fotoaparati koriste memorijske kartice. Sa digitalnom tehnologijom, skokovito raste stupanj automatizacije, tako da skuplji fotoaparati omogućavaju snimanje kraćih filmskih sekvenci, snimanje u potpunom mraku, snimanje panoramskih snimaka sastavljenih od pet ili više pojedinačnih snimaka, primjenu različitih efekata i dr.[2]

Slika 2.[3]

PREDNOSTI I NEDOSTACI DIGITALNIH FOTOAPARATA

Prednosti digitalnih fotoaparata su:

· Ne troše film

· Mogu koristiti standardne ali i baterije na punjenje

· Slika se odmah vidi (nije potrebno razvijanje) i po potrebi se može ponoviti

· Nema opasnosti da se snimak ogrebe ili prekrije tačkicama prašine

· Za pohranu slika koriste se memorijske kartice na koje se može snimiti stotine slika

· Memorijska kartica se nakon pohrane slika, na računar ili optički disk, briše i koristi ponovo

· Slike se mogu pregledavati u velikom formatu (na PC-u ili TV-ekranu) bez usluga fotografa

· Slike se mogu skinuti na računar te se u određenim programima mogu uređivati

· Digitalni fotoaparati omogućavaju mnoge opcije koje klasični nemaju kao što su npr. serijsko snimanje tj.snimanje nekoliko fotografija zaredom, imaju mogućnost namještanja vremena tako da slikaju npr. tek  nakon desetak sekundi, mogu slikati fotografije u potpunom mraku bez ikakve rasvjete itd.
· Digitalni fotoaparati automatski registruju i spremaju podatke ovisno o vremenu i postavkama snimanja

· Fotografije slikane digitalnim fotoaparatom mogu se neograničen broj puta kopirati bez narušavanja kvalitete

Nedostaci digitalnih fotoaparata:

· Digitalni fotoaparati trebaju izvor energije (baterije). Baterije mogu biti klasične i punjive. Punjive (akubaterije) baterije možda jesu većeg kapaciteta, ali često nisu standardne izvedbe, ali i takve baterije imaju svoj vijek trajanja, a uglavnom su jako skupe
· Okidač na digitalnim fotoaparatima kasni, odnosno neki digitalni fotoaparati su spori pri okidanju, iako se s razvojem tehnologije to kašnjenje znatno smanjuje

· Digitalne fotografije kod velikih povećanja pokazuju rubne nepravilnosti na oštrim granicama i pojavu neženjenih ornamenata na inače mirnim, jednobojnim površinama (tzv. „šum“ slike), posebno kod memorijski manje zahtjevnog JPG formata

· Fotografije u visokoj rezoluciji, posebno u TIF formatu, memorijski su vrlo zahtjevni
· Neki digitalni fotoaparati pokazuju izrazitu zrnatost fotografija snimnjenih pri lošijim svjetlosnim uslovima

· Za pohranu fotografije potreban je djelić sekunde što je dobro, ali to može uzrokovati mnoga oštećenja i nepravilnosti prilikom daljeg korištenja digitalnog fotoaparata.

PROIZVOĐAČI DIGITALNIH FOTOAPARATA

· CANON
To je japanska multinacionalna kompanija koja se bavi proizvodnjom fotoaparata i ostalih optičkih instrumenata. Canon proizvodi nekoliko serija fotoaparata. Nekad je to bila mala kompanija koja se zvala Precision Optical Instruments Laboratory čiji je osnovni cilj bio razviti 35 mm fotoaparat.[4]

Slika 3.Canon digitalni fotoaparat [4]
· SONY

Jedna od vodećih svjetskih kompanija. Kompanija Sony je osnovana u Japanu, a proizvodi elektroniku.[5]

Slika 4.Sony digitalni fotoaparat[5]

· KODAK

Foto kompanija Kodak izmislila je i novu tehnologiju zvanu aromafotografija. Ta tehnologija korisnicima omogućava da u sklopu fotografije na nju dodaju i miris predmeta koji se nalazi na njoj.[6]

Slika 5.Kodak digitalni fotoaparat[6]

· SAMSUNG

Najveći svjetski kongolmenat. Samsung na korejskom jeziku znači tri zvijezde, a Samsung se sastoji od tri diva. Ova kompanija je osnovana 1938.godine, a proizvodi fotoaparate, mobitele, pisače, monitore itd..[7]

Slika 6.Samsung digitalni fotoaparat[7]

· NIKON

Nikon je japanska korporacija. Osnovana je 1917.godine. Najbolja je na području optike, a proizvodi fotoaparate, dalekozore, mikroskope itd.[8]

Slika 7.Nikon digitalni fotoaparat [8]

· OLYMPUS

Olympus proizvodi i SLR digitalne fotoaparate. Olympus slijedi shemu imenovanja drugih proizvođača. Takođe je jedna od boljih kompanija koja proizvodi digitalne fotoaparate.[9]

Slika 8.Olympus digitalni fotoaparat [9]

VRSTE DIGITALNIH FOTOAPARATA

Digitalni fotoaparati se mogu podijeliti na:


-kompaktni fotoaparati (mogu biti amaterski  ili poluprofesionalni),


-ultrakompaktni fotoaparati (mogu biti amaterski ili poluprofesionalni),


-DSLR fotoaparati (u većini slučajeva profesionalni fotoaparati).

Kompaktni fotoaparati nazivaju se još i point and shot (uperi i slikaj) potoaparati. Malih su dimenzija i male težine, jednostavni su za upotrebu i imaju pristupačne cijene. Kod ove vrste fotoaparata nije moguća zamjena objektiva ili blica, tako da su sastavljeni iz jednog dijela, pa se zato i nazivaju kompaktni fotoaparati. Neki modeli ove vrste fotoaparata nemaju gotovo nikakve mogućnosti podešavanja, a neki, napredniji modeli pružaju mogućnost zumiranja, podešavanja ekspozicije i sl. Iako se veoma jednostavno koriste i prilagođeni su početnicima, mnogi modeli kompaktnih fotoaparata mogu da proizvedu fotografije odličnog kvaliteta.[10]

Slika 9.Kompaktni fotoaparati [11]

Ultrakompaktni fotoaparati su u odnosu na kompaktne većih dimenzija, imaju veći zoom, brojne dodatne funkcije i podešavanja, složeniji su za korištenje i skuplji su. Međutim kao i kompaktni fotoaparati, i ultrakompaktni fotoaparati nemaju mogućnost promjene objektiva i blica. Kvalitet fotografija napravljenih ovim fotoaparatom zavisi prije svega od vremenskih uslova. Kada je dan sunčan, ultrakompaktni fotoaparat može napraviti fotografije približnog kvaliteta fotografijama napravljenim profesionalnim DSLR fotoaparatom, ali kada se fotografija pravi u uslovima koje odlikuje slabije osvjetljenje kvalitet često nije zadovoljavajući. Ovakvi fotoaparati se preporučuju početnicima koji planiraju da se ozbiljnije bave fotografijom, da ovladaju raznovrsnim tehnikama i da se bave eksperimentisanjem.[10]

Slika 10.Poluprofesionalni fotoaparati [11]

DSLR (digital single-lens reflex) fotoaparati ili refleksni fotoaparati sa pomičnim ogledalom predstavljaju profesionalne fotoaparate koje karakterišu velike dimenzije, širok spektar preciznih podešavanja, velike mogućnosti, visoka cijena. Na ovoj vrsti fotoaparata mogu se mijenjati objektivi i blicevi, a refleksni fotoaparati pružaju i ogromne mogućnosti pri podešavanju ekspozicije fotoaparata. DSLR fotoaparati specifični su po tome što se jedan isti sistem ogledala i sočiva upotrebljava i za tražilo i za pravljenje fotografije, tj. kada se gleda kroz tražilo, zapravo se gleda i kroz objektiv, tako da slika koja se vidi u tražilu odgovara slici koju dobijamo fotografisanjem. Najkvalitetniji modeli DSLR fotoaparata proizvode fotografiju 100% identičnu kadru koji se vidi u tražilu. Refleksni fotoaparati su dosta složeni za korištenje, namjenjeni su korisnicima koji dobro poznaju fotografsku terminologiju i pojmove, a nisu praktični za nošenje prilikom putovanja. Za ovu vrstu fotoaparata na tržištu postoji najraznovrsniji asortiman dodatne fotografske opreme.[10]

Slika 11.Profesionalni (DSLR) fotoaparati [11]

SENZOR

Senzor u digitalnom fotoaparatu zamijenjuje film iz starijih, analognih modela. Senzori su, poput filma, osjetljivi na svjetlost i jednom kada se zatvarač otvori i dozvoli svjetlosti da dođe do senzora, senzor digitalno zabilježava sliku. Ono što je važno vezano za senzore su njihova veličina i tip. Npr. očita je razlika između veličine kućišta, a sa kućištem i senzora, kompaktnih i DSLR fotoaparata. Senzori u DSLR fotoaparatima su veći , time stvaraju čišće slike s manje šuma i nepravilnosti. Njihova je osnovna zadaća, neovisno o tipu i veličini, pretvoriti svjetlost u elektrone. Senzori su dostupni u dva tipa: CCD I CMOS. CCD (Charge-Coupled Device) senzori stvaraju slike visoke kvalitete s niskom razinom šuma, dok su CMOS (complimentary metal-oxide semiconductor) čipovi podložniji šumovima.[12]

Slika 12.Usporedba tipičnih veličina senzora u digitalnim fotoparatima [13]
OBJEKTIV
Objektivi lomeći svjetlosne zrake odbijene od objekta snimanja stvaraju sliku tih objekata na CCD zaslonu, koji te slike digitalizira, a kamera sprema tako dobivene podatke na magnetski medij tj. na memorijsku karticu. Specijani objektivi za digitalne fotoaparate razlikuju se od objektiva za klasične fotoaparate, jer CCD čipu ne odgovara koso padanje zraka svjetlosti na rubovima slike. Najvažnije karakteristike objektiva su maksimalni relativni otvor (tzv.“otvor blende“) i oštrina crtanja. Objektiv i CCD zaslon odgovorni su i za kvalitet reprodukcije boja (prirodnost boja na slici). Savremeni objektivi imaju automatsko izoštravanje, a najčešće i optički zoom.[14]

Slika 13. Objektivi za digitalne fotoaparate [13]

BLJESKALICA (BLIC)
Svi današnji fotoaparati imaju ugrađenu bljeskalicu (blic) za fotografisanje u slabijim svjetlosnim uslovima. Pri fotografisanju bljeskalicom ekspozicija se postavlja na tzv. „sinhronu brzinu“ u kojoj je osigurano da će zatvarač biti otvoren kada uslijedi bljesak. U fotoaparatu postoje dva odvojena sistema mjerenja svjetla. Kod fotografisanja pomoću bljeskalice (blica) oba sistema upregnuta su u izračun najboljih vrijednosti otvora zaslona, brzine zatvarača i dužine trajanja bljeska. Kod starijih tipova bljeskalica svi se parametri moraju usklađivati ručno, dok kod automatskih, novih te naprednijih bljeskalica to radi sam uređaj.[15]

Slika 13.Vanjska bljeskalica [16]

CRVENE OČI

Kod fotografisanja osoba bljeskalicom (blicom) gotovo je neizostavna pojava tzv. „crvenih očiju“.  Svjetlo bljeskalice (blica) reflektira se od mrežnice oka, tako da su zjenice osoba osvijetljene iznutra, te poprimaju ponekad i intenzivno crvene nijanse, što osobi daje vampirski izgled. Neki fotoaparati zato nude poseban režim bljeskalice (blica), kojim se smanjuje opasnost od pojave crvenih očiju (predbljesak zatvara zjenice, pa je pojava manje izražena).[17]

Slika 14.Pojava crvenih očiju [18]

SLR I DSLR FOTOAPARATI
SLR je skraćenica od Single Lens Reflex što označava da kamera ima jednu leću (objektiv) i zrcalo. DSLR je skraćenica od Digital Single Lens Reflex. 
Princip rada ovih fotoaparata je sljedeći: zahvaljujući ogledalu koje se nalazi iza objektiva u tijelu fotoaparata i pentaprizmi koja se nalazi iznad ogledala kroz tražilo je vidljiv kadar koji će se kroz objektiv zabilježiti na film ili na svjetlosni senzor. Pri okidanju fotografije ogledalo se podiže i propušta svjetlo iz objektiva do filma ili senzora. Dakle, svjetlo prolazi kroz objektiv i lomi se na određeni način da bi se dobila oštra slika. 
U objektivu blenda (pomični otvor) kontroliše količinu i ugao svjetlosti koja će doći do filma ili senzora. Kad je blenda pritvorena prolazi manje svjetlosti u oštrijem uglu, a kad je otvorena prolazi više svjetlosti u ne toliko oštrom uglu. Zato je blendom moguče kontrolisati količinu oštrine na fotografiji. Prije osvjetljavanja filma ili senzora zatvarač se otvara na kratko vrijeme koje se mjeri najčešće u dijelovima sekunde (1/125, 1/250, 1/500) ili pri dužim ekspozicijama i u desetinama sekunde ili u sekundama. Zatvarač se nalazi ispred filma ili senzora.[19]

Slika 15. Shema (preuzeto sa Wikipedije): 1-objektiv, 2-Ogledalo, 3-zatvarač, 4-fotoosjetljivi medij (film ili senzor), 5-autofokus, 6-sabirna leća, 7-pentaprizma, 8-tražilo
NEPRAVILNOSTI DIGITALNE SLIKE:
· PIKSELIZACIJA

Kod najnižih kvaliteta rezolucije već i kod manjih formata slike vidljiva je tzv.“pikselizacija“, tj. primjećuju se kvadratići od kojih je sastavljena slika. Pojava je manje izražena i kod velikih formata, što je više primjenjena rezolucija, koja može ići do granice rezolucije CCD čipa. Pojava se ublažava zamućenjem oštrih granica postupkom pod nazivom „aliasing“ ili „antialiasing“, kojim se traži kompromis između oštrine slike i izoštrenosti pikselizacije. Forsiranjem oštrine slike (opcijom Sharpen u foto-editorima) pikselizacija još više dolazi do izražaja, kao i druge nepravilnosti slike, pa je pretjerano izoštrena slika jednako loša kao i nedovoljno oštra.[20]
[image: image17.jpg]-
—

‘-P-u'-f

Q2640 X480, |

= L nM“M Him!.bu\i.!yi}\
ARt R




Slika 16.[20]

· „ŠUM“ SLIKE

Neželjeni „ornamenti“ vidljivi na velikim povećanjima na izvorno mirnim, jednobojnim površinama. Šum drastično pojačava zrnatost, karakteristična za primjenu visokih „osjetljivosti filma“, koja se očituje u pojavi tamnih „kvržica“ na izvorno mirnim površinama. Izrazitija pojava šuma ukazuje na slabiji kvalitet fotoaparata. Šum se ublažava softverskom obradom koja „ujednačuje“ usamljene „stršeće“ pixel-e sa okolinom, tražeći kompromis između smanjenja šuma i gubitka finih detalja i nijansi slike.[20]

Slika 17.Slika sa i bez šuma [21]

· RUBNE NEPRAVILNOSTI

Oštre granice pokazuju svojevrstan efekat solarizacije, tj. oko tamnih crta ili površina javljaju se svijetli rubovi kojih nema u prirodi. Pojava je jače izražena kod slika u „komprimiranom“ JPG formatu, osobito pri prekomjernom softverskom pojačanju oštrine. Ona manje smeta na fotografijama umjetničkog tipa, ali značajno kvari „čitljivost“ tankih linija, tekstova, crteža na dokumentima na kojima je bitna oštrina slike. Te su nepravilnosti manje izražene u memorijski zahtjevnijim slikovnim formatima kao TIF i BMP. Pojava se suzbija zamućenjem slike („blur“) kojim se traži8 kompromis između oštrine slike i suzbijanja pojave.[20]

Slika 18. Šum i rubne nepravilnosti na slici [20]

· ZRNATOST

Digitalni fotoaparati skloni su zrnatosti pri primjeni visokih „osjetljivosti filma“, osobito u slabim svjetlosnim uslovima. Slabo osvjetljenje automatika kompenzira povećanjem osjetljivosti „filma“ (tačnije CCD ćelije) i povećanjem relativnog otvora. Ako snimatelj ručno smanji otvor objektiva u želji očuvanja osjetljivosti, rezultat će biti podeksponiran snimak. On se može softverski posvijetliti u dosta širokim granicama, ali uz drastično povećanje kontrasta sa gubitkom broja nijansi na slici, čime će se u punoj mjeri izraziti i zrnatost uzrokovana primjenom visoke osjetljivosti. To se može spriječiti ručnim postavljanjem osjetljivosti na 80-100 ASA. [20]

Slika 19. Zrnatost na slici [20]
ZAKLJUČAK
Digitalni fotoaparati se sve više usavršavaju i unapređuju te tako postaju sve bolji i kvalitetniji. Postoje različite vrste digitalnih fotoaparata, a ljudi najviše gledaju na marku i kvalitet fotoaparata. Većina ljudi koristi profesionalnu opremu koja uz potpunu automatiku omogučava i ručne postavke ili zadavanje pojedinih elemenata, nudeći mnogo bolje performanse i veliki broj posebnih opcija. Jako važnu ulogu kod digitalnih fotoaparata ima objektiv, koji lomeći svjetlosne zrake odbijene od objekta snimanja stvaraju sliku tih objekata na CCD zaslonu, koji te slike digitalizira, a kamera sprema tako dobivene podatke na magnetski medij tj. memorijsku karticu.

